Diari Oficial de la Generalitat Valenciana


Sumari del DOGV 3449, del 08-03-1999 (1999/1123)

Informació pública de la notificació de la proposta de resolució en l'expedient sancionador número 724/1995.
------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1123


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació de la proposta de resolució en l'expedient sancionador número 724/1995. [1999/S1123]
  
No havent pogut notificar en el domicili conegut per aquesta administració la proposta de resolució de l'instructor de l'expedient sancionador número 724/1995, de data 8 de gener de 1999, per la qual es proposa declarar el senyor Miguel García Egea i la senyora Dolores Benítez Fuentes responsables d'infracció de la Llei de Costes, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
"Proposta de resolució que formula el senyor José Luis Martínez Zahonero, instructor de l'expedient sancionador que se segueix contra el senyor Miguel García Egea i la senyora Dolores Benítez Fuentes, per realització d'obres en zona de servitud de protecció sense autorització administrativa.
  
De conformitat amb allò que s'ha disposat en l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule la present proposta de resolució que base en els següents:
  
I. Fets
  
1. Que s'ha procedit a la construcció d'un habitatge unifamiliar en la parcel·la número 83 de la partida de Sant Gregori, corresponent a la parcel·la cadastral 695, del polígon 12, en el tram nord de la costa de Burriana, a l'altura dels mollons 59 i 60 de la delimitació del riu Sec-riu Millars, aprovat per Ordre Ministerial de 30 de juny de 1993, en sòl no urbanitzable, d'acord amb el Pla General d'Ordenació Urbana de Burriana aprovat en 1982, sense llicència municipal. Les dites obres es troben afectades per la zona de servitud de protecció, i no tenen autorització d'aquesta administració.
  
Amb data de 6 d'agost de 1998 es notificà la resolució del director general d'Obres Públiques, per la qual s'acordava la instrucció d'expedient sancionador, per realització de les citades obres en zona de servitud de protecció, sense autorització administrativa. Amb data de 16 d'octubre de 1998 es notificà al senyor Miguel García Egea el plec de càrrecs, i amb data de 23 de novembre de 1998 es notificà el dit plec de càrrecs a la senyora Dolores Benítez Fuentes.
  
2. L'inculpat formula al·legacions a la incoació de l'expedient sancionador, i al plec de càrrecs en el qual manifesta que: per idèntics fets l'Ajuntament de Burriana obrí expedient i imposà sanció econòmica per import de 500.000 pessetes, per la qual cosa la present sanció suposaria la conculcació del principi non bis in idem; que la infracció ha prescrit, ja que les obres s'iniciaren per l'estiu de 1994; i que, existint-hi multitud d'edificacions alçades sense els corresponents permisos que no han sigut demolides, el requeriment de demolició a l'interessat constitueix un greuge comparatiu.
  
3. A sol·licitud d'aquest Servei, el Servei de Costes emet un informe en el qual s'indica:
  
"Efectuada una visita el passat 24 de novembre, tal com es veu en les fotografies preses, la casa està en perfectes condicions, amb la qual cosa l'administrat no ha procedit a la restitució de les coses al seu estat anterior"
  
II. Anàlisi de les al·legacions efectuades
  
Les al·legacions efectuades per l'administrat no desvirtuen els fets i els fonaments jurídics tinguts en compte per a la iniciació del present expedient sancionador: haver-se iniciat (i continuat) les obres sense tenir la preceptiva autorització d'aquesta administració. La Llei i el Reglament de Costes tipifiquen clarament aquest fet en els articles 91.2.e i 175.2.e, respectivament: "Seran infraccions greus: la realització de construccions no autoritzades a la zona de servitud de protecció", i és aquest el supòsit davant del qual ens trobem.
  
Per a l'aplicació del principi general de non bis in idem, es requereix una triple identitat: subjecte, fet i fonament. El principi consistent en la prohibició del doble càstig a un mateix subjecte per idèntics fets responent a idèntic plantejament normatiu (Sentència de 20 de gener de 1995, de l'Audiència Provincial de Tarragona (IYV 4213/202).
  
En el cas que tractem, efectivament es dóna una identitat en el subjecte infractor i en el fet material (construcció d'un habitatge); però aquest fet constitueix, d'una banda, infracció de la legislació urbanística, per la qual cosa l'autoritat municipal competent obrí l'oportú expedient, de conformitat amb l'article 185 del Reial Decret 1.346/1976, de 9 d'abril, pel qual s'aprova el Text Refós de la Llei sobre Règim del Sòl i Ordenació Urbana; i, d'altra banda, suposa una infracció de la Llei de Costes, ja que la construcció s'ubica en zona de servitud de protecció, i no té autorització preceptiva de l'administració autonòmica.
  
No hi ha, per tant, identitat quant al fonament o al plantejament negatiu, element imprescindible per a l'apreciació del principi a què s'apel·la.
  
En el mateix sentit es manifesta la Sentència número 237/1997, de 3 d'abril de 1997, del Tribunal Superior de Justícia de Catalunya, Sala Contenciosa Administrativa, Secció Segona.
  
Respecte de la prescripció de la infracció al·legada, tampoc no es pot observar tenint en compte que ens trobem davant d'una infracció greu, que prescriu als quatre anys, comptadors des de la seua finalització. Per tractar-se de la construcció d'un habitatge, s'aplica l'article 176.3 del Reglament de Costes que indica: "es considerarà que una construcció o instal·lació està totalment acabada quan estiguera disposada per a servir el fet previst, sense necessitat de cap actuació posterior".
  
Es troba en l'expedient la denúncia de la Demarcació de Costes a València, Servei Provincial de Castelló, de data 23 de febrer de 1995, en la qual s'indica que l'habitatge està en construcció, i s'adjunten les fotografies on es veu el dit estat. No han transcorregut, doncs, quatre anys des de la finalització de l'obra fins a l'inici de l'expedient sancionador.
  
Finalment, quant a la referència genèrica a l'existència d'altres edificacions realitzades sense permís d'obres, s'ha de tindre present que el principi d'igualtat només opera en el marc de la legalitat, i no es pot al·ludir a situació d'il·legalitat per a justificar la pròpia conducta. En aquest sentit, Sentència del Tribunal Suprem de 9 de juliol de 1997 (RJ 5729):
  
"... 2. Que es tracta d'un cas idèntic al de tota l'illa de cases. En efecte, així semblen ser les coses, però a aquest argument ja va contestar la sentència d'instància: les infraccions es no poden justificar en altres precedents, perquè no existeix el dret a infringir l'ordenament jurídic perquè uns altres ho hagen fet."
  
De conformitat amb allò que s'ha actuat en el procediment es declaren fets provats els següents:
  
1. Que s'ha procedit a la construcció d'un habitatge unifamiliar en la parcel·la número 83 de la partida de Sant Gregori, corresponent a la parcel·la cadastral 695, del polígon 12, en el tram nord de la costa de Burriana, a l'altura dels mollons 59 i 60 de la delimitació del riu Sec-riu Millars, aprovat per Ordre Ministerial de 30 de juny de 1993, en sòl no urbanitzable, d'acord amb el Pla General d'Ordenació Urbana de Burriana aprovat en 1982, sense llicència municipal.
  
2. Que les dites obres es troben afectades per la zona de servitud de protecció, i no tenen autorització d'aquesta administració, i no són legalitzables.
  
Els fets declarats provats estan qualificats d'infracció greu i tipificats en els articles 174.c i 175.2.e del Reglament de Costes.
  
Per a la indicada infracció es proposa una sanció de 893.188 pessetes, segons allò disposat en l'article 183.b del Reglament per a l'execució de la Llei de Costes, en aquest supòsit el 25% del valor de les obres, estimades per aquesta administració en 3.572.750 de pessetes.
  
Els dits fets són imputables al senyor Miguel García Egea i la senyora Dolores Benítez Fuentes, com a propietaris, de conformitat amb l'article 177.1.b del Reglament de Costes.
  
En la seua conseqüència aquest instructor proposa:
  
1. Desestimar les al·legacions formulades pel senyor Miguel García Egea ja que no desvirtuen en res la realitat dels fets, és a dir, que les obres s'iniciaren i continuaren sense autorització d'aquesta administració.
  
2. Declarar responsables en concepte d'autors de la infracció de la Llei de Costes consistent en la construcció d'un habitatge unifamiliar en la parcel·la número 83, de la partida de Sant Gregori, corresponent a la parcel·la cadastral 695, del polígon 12, en el tram nord de la costa de Burriana, a l'altura dels mollons 59 i 60 de la delimitació del riu Sec-riu Milars, aprovat per Ordre Ministerial de 30 de juny de 1993, en sòl no urbanitzable, d'acord amb el Pla General d'Ordenació Urbana de Burriana, aprovat en 1982, sense llicència municipal, a la zona de servitud de protecció, sense autorització administrativa, al senyor Miguel García Egea i la senyora Dolores Benítez Fuentes.
  
3. Imposar solidàriament al senyor Miguel García Egea i la senyora Dolores Benítez Fuentes una sanció consistent en multa de 893.188 pessetes.
  
4. Ordenar la demolició d'allò il·legalment construït i la restitució de l'estat anterior de la construcció.
  
València, 8 de gener de 1999.- L'instructor de l'expedient: José Luis Martínez Zahonero."